Pridd (drama)

Drama Gymraeg gan Aled Jones Williams ydy Pridd.Pridd ar wefan Theatr Genedlaethol Cymru. Llwyfannwyd yn wreiddiol gan Theatr Genedlaethol Cymru yn 2013. 

 Disgrifiad byr 
Monolog gan y cymeriad Alwyn Tomos, neu 'Handi Al' i blant y fro, sydd yma, wrth iddo orfod wynebu ffeithiau trasig ei fywyd, ymhell o gomedi ei ddiddanu. 

‘Handi Al’, y clown a’r diddanwr plant, ‘ffwli CRB checked’. Methiant a meddwyn, ond un na allwch chi mo’i gasáu, er gwaetha’r geiriau garw a’i chwantau cnawdol. 

"Er bod Pridd yn barhad themataidd o'r hyn sydd wedi bod yn greiddiol i theatr Aled trwy gydol ei yrfa, mae yma hefyd ddatblygiad arddulliadol arwyddocaol", yn ôl yr adolygydd Gareth Llyr Evans.

 Cymeriadau 

 Handi Al - clown

 Cynyrchiadau nodedig 

 2010au 
Cyflwynwyd y ddrama am y tro cyntaf gan Theatr Genedlaethol Cymru yn 2013 gydag Owen Arwyn yn portreadu'r prif gymeriad dan gyfarwyddwyd Sara Lloyd. Tri Dramodydd Cyfoes: Meic Povey, Siôn Eirian ac Aled Jones Williams] – Traethawd doethuriaeth Manon Wyn Williams, Ysgol y Gymraeg Prifysgol Bangor Hydref 2015 Cynllunydd y cynhyrchiad oedd Ruth Hall; goleuo Elanor Higgins; sain Dyfan Jones. Fe enillodd Owen wobr Perfformiad Orau yn yr iaith Gymraeg yng Ngwobrau Beirniaid Theatr Cymru 2014.Gwobrau Beirniaid Theatr Cymru'n mynd 'o nerth i nerth' BBC Cymru 27.1.14

Yn ôl yr adolygydd theatr Paul Griffiths, roedd "...portread Owen Arwyn mor drydanol â’r ‘lectrig o sws’ gyntaf, a gafodd gan ei wraig ddolefus, Gwenda.  Portread ddaeth â dagrau wrth gerdded nôl am ganol Caerdydd – nid dagrau o dristwch, ond dagrau am ddiwedd rhywbeth – fel diwedd gyrfa Robert Deiniol yn Panto, Gwenlyn Parry, neu ddiwedd cyfnod Leni, yn nrama Dewi Wyn Williams, roedd yma ymdeimlad terfynol iawn i’r gwaith."

Cyfeiriadau

Categori:Dramâu 2013
Categori:Dramâu Cymraeg
Categori:Dramâu Aled Jones Williams
Categori:Theatr Gymraeg y 2010au
Categori:Dramâu Cymraeg gan ddramodwyr o Gymru